O‘zbekiston Milliy banki Ustav jamg‘armasi ko‘paytirildi

Vazirlar Mahkamasining 30-sentabrdagi qarori bilan O‘zbekiston Respublikasi Tashqi iqtisodiy faoliyat milliy banki Ustaviga o‘zgartirish va qo‘shimchalar kiritildi, deb yozadi Norma.

Endi bankning Ustav jamg‘armasi 236 milliard 210 million so‘mni va Ustav jamg‘armasini ko‘paytirishga mablag‘lar o‘tkazilgan kundagi Markaziy bank kursi bo‘yicha ekvivalentda 451 million AQSh dollarini tashkil qiladi (avval 79 milliard so‘m va 400 million dollar edi).
Ushbu mablag‘lar Vazirlar Mahkamasi, Tiklanish va taraqqiyot jamg‘armasi tomonidan to‘langan mablag‘lar hamda Bankning kapitallashtirilgan foydasi hisobiga o‘tkazildi.